Ljóst er að jörðin svarar langtímabreytingum í fargi á yfirborði líkt og deigt efni sem hnígur og færist til í samræmi við þá krafta sem verka á efnið . Ef þykkt Vatnajökuls breytist , þá er ljóst að landið leitar í nýja og hærri jafnvægisstöðu . Þessar landbreytingar tækju langan tíma , líklegast um eða yfir 100 ár . Ýmis önnur áhrif en landris yrðu ef Vatnajökull hyrfi á morgun . Þannig myndi fargléttir líklega hafa gríðarleg áhrif á eldstöðvar undir jöklinum . Skyndileg bráðnun Vatnajökuls myndi leiða til tímabils mikillar eldvirkni þar sem fleiri af þeim eldstöðvum sem nú eru undir jöklinum gætu verið virkar samtímis með miklum eldgosum . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .